stanford-oval/wikipedia huggingface dataset:
ברברה לי-האנט
ביוגרפיה

לי-האנט נולדה בעיר באת' שבמחוז סאמרסט באנגליה.
השתתפה בהפקות תיאטרון רבות בהן אלה של להקת התיאטרון בריסטול אולד ויק, הלהקה השייקספירית המלכותית והתיאטרון המלכותי הלאומי. בין תפקידיה בקולנוע היה בסרט "פרנזי" של אלפרד היצ'קוק משנת 1972, בו גילמה אשה שהרוצח הסדרתי אנס ורצח אותה.
ב-1983 השתתפה בסרט "וגנר" בתפקיד מלכת בוואריה, והופיעה לצידם של רלף ריצ'רדסון, לורנס אוליבייה וג'ון גילגוד שגילמו שרים בחצר המלוכה. ריצ'רד ברטון גילם את דמותו של ריכרד וגנר, ובסרט השתתף גם ריצ'רד פסקו בעלה של לי-האנט.
ב-1995 השתתפה בסדרת הטלוויזיה גאווה ודעה קדומה בתפקיד דודתו של דארסי, ליידי קתרין דה ברג. היא דיבבה את קפטן מילדרד ואת הפיה מרי בסדרת האנימציה של ה-BBC "צ'ארלי צ'וק". עוד הופיעה בסרטים "Paper Mask" ב-1990 וב"בילי אליוט" ב-2000. הרבתה להופיע בתפקידי אורח בתוכניות טלוויזיה שונות.
ב-1967 התחתנה עם השחקן ריצ'רד פסקו.
נפטרה ב-16 בספטמבר 2024 בכפר אסטון קנטלו (אנ') שבמחוז ווריקשייר, אנגליה, בגיל 88.
הערות שוליים

↑  "The obituary notice of Barbara PASCO (née Leigh-Hunt)", funeral-notices.co.uk, ‏25 September 2024 (באנגלית)
| --- | --- |
בקרת זהויות :  NLI: 987007345276605171  GND: 1068036877  ISNI: 0000 0000 6362 2115  LCCN: n85006640  MusicBrainz: b791c85a-9feb-464a-bf52-e5b286e68a17  NKC: xx0165156  NLA: 41605612  NLK: KAC2020P4948  SUDOC: 159172063  VIAF: 35872479   WorldCat (עם VIAF): 35872479
ג'ון ספנסר, רוזן ספנסר השמיני

ערך זה עוסק באציל בריטי שהיה אביה של דיאנה, הנסיכה מוויילס. אם התכוונתם למשמעות אחרת, ראו .
ג'ון ספנסר, רוזן ספנסר השמיני (באנגלית: John Spencer, 8th Earl Spencer;‏ 24 בינואר 1924 - 29 במרץ 1992) היה בן אצולה בריטי, ואביה של דיאנה, הנסיכה מוויילס.
ביוגרפיה

ג'ון ספנסר נולד ב-24 בינואר 1924 בפדינגטון, לונדון, לאלברט ספנסר, רוזן ספנסר השביעי ולליידי סינתיה המילטון, בתם של ג'יימס המילטון, דוכס אברקורן השלישי וליידי רוזלינד בינגהאם, ועם לידתו קיבל את התואר "ויקונט אלת'ורפ". ג'ון התחנך באיטון קולג' ובאוניברסיטה החקלאית המלכותית, ובין השנים 1944–1945 לחם במלחמת העולם השנייה כקפטן ברגימנט הסקוטים אפורים המלכותי. בין השנים 1947–1950 שימש ג'ון כעוזרו של וילוובי נורי, ברון נורי הראשון, מושל אוסטרליה הדרומית.
בשנת 1952 מונה ג'ון לחבר מועצת נורת'המפטונשייר, בשנת 1959 מונה לשריף הבכיר של נורת'המפטונשייר, ובשנת 1970 מונה לשופט השלום בנורפוק. ג'ון שירת את ג'ורג' השישי, מלך הממלכה המאוחדת בין השנים 1950–1952, ולאחר מכן שירת את אליזבת השנייה, מלכת הממלכה המאוחדת בין השנים 1952–1954, ואף קיבל בשנת 1954 את עיטור המסדר הוויקטוריאני המלכותי.
בשנת 1954 התחתן ג'ון במנזר וסטמינסטר עם פרנסס רות רוש, בתם של מוריס רוש, ברון פרמוי הרביעי, ורות רוש, ברונית פרמוי, ממנה נולדו לו 5 ילדים. נישואי הזוג לא היו מוצלחים, ובשנת 1969 התגרשו השניים. בשנת 1975 מת אביו אלברט ספנסר, רוזן ספנסר השביעי, וג'ון ירש את תארו "רוזן ספנסר". בשנת 1976 התחתן ג'ון עם ריין מק'קורקדייל, בתם של אלכסנדר מק'קורקדייל והסופרת ברברה קרטלנד.
ב-29 במרץ 1992 מת ג'ון כתוצאה מהתקף לב, ובנו צ'ארלס ספנסר, רוזן ספנסר התשיעי ירש את תאריו.
משפחתו

ב-1 ביוני 1954 התחתן ג'ון עם פרנסס רות רוש, בתם של מוריס רוש, ברון פרמוי הרביעי, ורות רוש, ברונית פרמוי, ממנה נולדו לו 5 ילדים:
ליידי שרה מק'קורקדייל (נולדה ב-1955): נישאה לניל מק'קורקדייל, אחיינה של אמה החורגת.
ג'יין פלוייז, ברונית פלוייז (נולדה ב-1957): נישאה לרוברט פלוייז, המזכיר האישי של אליזבת השנייה.
ג'ון ספנסר (1960): נפטר 10 שעות לאחר לידתו.
דיאנה, הנסיכה מוויילס (1961–1997): נישאה לצ'ארלס, נסיך ויילס.
צ'ארלס ספנסר, רוזן ספנסר התשיעי (נולד ב-1964): ירש את תוארו לאחר מות אביו. נישא שלוש פעמים.
ג'ון ספנסר-צ'רצ'יל, הדוכס האחד-עשר ממרלבורו

ערך זה עוסק באציל בריטי מצאצאי משפחת ואנדרבילט ומעשירי בריטניה בראשית המאה ה-21. אם התכוונתם למשמעות אחרת, ראו .
ג'ון ג'ורג' ואנדרבילט הנרי ספנסר-צ'רצ'יל, הדוכס האחד-עשר ממרלבורו (באנגלית: John George Vanderbilt Henry Spencer-Churchill, 11th Duke of Marlborough; ‏13 באפריל 1926 - 16 באוקטובר 2014) היה בנם של לוטננט קולונל ג'ון אלברט ויליאם ספנסר-צ'רצ'יל, הדוכס העשירי ממרלבורו, ואשתו אלכסנדרה מרי קדוגאן.
חייו ופעילויותיו

מקום מגוריו העיקרי היה ארמון בלנהיים, השוכן ליד העיירה וודסטוק שבאוקספורדשייר. ב-1987 הוכרז הארמון כאתר מורשת עולמית על ידי אונסק"ו, ופעילותו העיקרית של מרלבורו התמקדה בצורך לאזן באופן קבוע בין התיירים הרבים המבקרים בארמון לבין שמירה על הקריטריונים של אונסק"ו. הוא הקים גני תענוגות, גני פרפרים וכדומה, הנחשבים לפופולריים בקרב התיירים. לאורך שנות מגוריו בארמון התיר לערוך בו אירועי צדקה גדולים כגון קונצרטים ואירועי ספורט.
במשך שנים אחדות היה מרוחק מבנו ג'יימס, כיוון שלשיטתו בנו חי בסגנון שלא התאים למעמדו החברתי הגבוה, ולפעמים אף נכנס לכלא. עוצמת הסכסוך בין מרלבורו לבנו הייתה כה גדולה, עד שהוא חשש לנזק קבוע לשמה הטוב של אחת השושלות הוותיקות והמכובדות ביותר במדינה. כתוצאה מכך החליט ב-1994 לנשל את בנו באופן חלקי מהירושה. מבחינה חוקית ג'יימס היה יורש את התואר ואת הזכות להתגורר בארמון, אך מרלבורו הקים קרן נאמנות על מנת לפקח על נכסי האחוזה, והפעיל אותה באופן כזה שג'ורג', בנו של ג'יימס, יוכל להשתמש בה. הונה של הקרן הוערך בכ-100 מיליון לירות שטרלינג. למרות כל המרירות בין מרלבורו לבנו, הם התפייסו לבסוף בשנת 2008. מרלבורו התיר לבנו לחזור לאחוזה המשפחתית, העניק לו את אחד מבתי החווה שבשטחה, והעניק לו תפקידים ביצועיים בניהולה, כולל היתר להקים חנות לחווה ולמכור בה מוצרי מזון מתוצרת עצמית בשיתוף פעולה עם השף מרקו פייר וייט.
בגלל מעמדו כדוכס הוא הוזמן לעיתים לאירועים בעלי חשיבות, כגון פתיחת מוזיאון בריטי לכלי מלחמה בארצות הברית ביחד עם ויליאם פאריש (שגריר ארצות הברית לממלכה המאוחדת), פתיחה של חנות התכשיטים היוקרתית Asprey ברחוב בונד ביחד עם ידוענים אחרים כגון אלטון ג'ון ושרה פרגסון. ב-1996 זכה לתשומת לבם של אמצעי התקשורת לאחר שהתיר לקנת בראנה לצלם בארמון בלנהיים חלקים מהסרט "המלט". בשנת 2004 דורג על ידי הסאנדיי טיימס במקום ה-224 ברשימת האנשים העשירים ביותר בממלכה המאוחדת, עם הון מוערך של 185 מיליון לירות שטרלינג.
נישואיו

עם לידתו קיבל את תואר הרוזן מסנדרלנד, בו החזיק עד שירש את תואר המרקיז מבלנדפורד ב-1934. ב-19 באוקטובר 1951 נישא לסוזן מרי הורנבי, בתם של מייקל צ'ארלס סנט ג'ון הורנבי וניקולט ג'ואן וורד, הזוג התגרש ב-1961, ובמהלך נישואיהם נולדו שלושה ילדים:
ג'ון דייוויד איבור ספנסר-צ'רצ'יל, הרוזן מסנדרלנד (1952–1955)
צ'ארלס ג'יימס ספנסר-צ'רצ'יל, המרקיז מבלנדפורד (נולד ב-1955): היורש של דוכסות מרלבורו.
ליידי הנרייטה מרי ספנסר-צ'רצ'יל (נולדה ב-1958).
לאחר מכן נישא לאתינה אונאסיס, אשתו לשעבר של אריסטוטלס אונאסיס. הזוג התגרש ב-1971, ולא נולדו להם ילדים. ב-11 במרץ מת אביו, והוא הפך לדוכס מרלבורו. ב-20 במאי 1972 נישא לאשתו השלישית, רוזיטה דאגלס-סטיירנורפ, בתם של הדיפלומט השוודי קארל דאגלס-סטיירנורפ ואוטורה האס-היי. הזוג התגרש ב-2008, ובמהלך שנות נישואיהם נולדו 3 ילדים:
לורד ריצ'רד ספנסר-צ'רצ'יל (נולד ומת ב-1973)
לורד אדוארד אלברט צ'ארלס ספנסר-צ'רצ'יל (נולד ב-1974)
ליידי אלכסנדרה אליזבת ספנסר-צ'רצ'יל (נולדה ב-1977).
ב-3 בדצמבר 2008 הוא התחתן בפעם הרביעית, הפעם עם לילי מאהטאני בטקס פרטי בקפלה שבארמון בלנהיים.
היה קרוב משפחתם של הדוכס מדבונשייר, של ראש ממשלת בריטניה לשעבר וינסטון צ'רצ'יל ושל דיאנה, הנסיכה מוויילס.
הערות שוליים

↑  ראו כתבה בדיילי מייל בסעיף הקישורים החיצוניים
↑  מרטין ויינרייט, Historic weapons go west as museum opens US branch, הגרדיאן, 11 במאי 2004
↑    Boris Johnson, ‏Way of the World, The Telegraph, 10 June 2004
| דוכסי מרלבורו |
| --- | --- | --- | --- | --- | --- | --- | --- | --- | --- |
|  ג'ון צ'רצ'יל  |  הנרייטה גודולפין  |  צ'ארלס ספנסר  |  ג'ורג' ספנסר  |  ג'ורג' ספנסר-צ'רצ'יל  |  ג'ורג' ספנסר-צ'רצ'יל  |  |  |  |  |
|  1702–1722  |  1722–1733  |  1733–1758  |  1758–1817  |  1817–1840  |  1840–1857  |  |  |  |  |
|  ג'ון וינסטון ספנסר-צ'רצ'יל  |  ג'ורג' צ'ארלס ספנסר-צ'רצ'יל  |  צ'ארלס ריצ'רד ספנסר-צ'רצ'יל  |  ג'ון אלברט ויליאם ספנסר-צ'רצ'יל  |  ג'ון ג'ורג' ואנדרבילט הנרי ספנסר-צ'רצ'יל  |  צ'ארלס ג'יימס ספנסר-צ'רצ'יל  |  |  |  |  |
|  1857–1883  |  1883–1892  |  1892–1934  |  1934–1972  |  1972–2014  |  מאז 2014  |  |  |  |  |
| --- | --- |
בקרת זהויות :  SUDOC: 245230076  UKPARL: WyukiHwy  VIAF: 311247793   WorldCat (עם VIAF): 311247793
ברברה מוניאס

| --- | --- |
אין תמונה חופשית
 לידה:  7 בדצמבר 1988 (בת 35)
 מוקד פעילות:  קרואטיה קרואטיה
 תקופת הפעילות:  מ-2007
 פרופיל ב-IMDb
 
ברברה מוניאס (בקרואטית: Barbara Munjas; נולדה ב-7 בדצמבר 1988) היא זמרת-יוצרת קרואטית. ידועה ככותבת השירים הראשית של להקת הרוק "ברברי" וכסולנית להקת גוסטפי לשעבר. מוניאס החלה לבסס את מעמדה כזמרת סולו עם יציאת הסינגל "Men" בשנת 2018. במרץ 2022 הוציאה לאור את אלבום הבכורה שלה, Right Place & Right Time, תחת חברת התקליטים אקוואריוס רקורדס.
קורות חייה

מוניאס נולדה ב-7 בדצמבר 1988 ברייקה שבקרואטיה. לאחר מכן עברה להתגורר בעיירה הסמוכה איקה.
בשנת 2007 הוציאה את סינגל הבכורה שלה, "Ti si tu", עמו השתתפה בקדם הקרואטי לאירוויזיון 2007. היא שובצה כהופעה הראשונה בסדר השירים של חצי הגמר, סיימה את הערב במקום ה-12 עם 11 נקודות בלבד ולא העפילה לשלב הבא. מאוחר יותר באותה השנה הצטרפה ללהקת גוסטפי בתור הסולנית הראשית. עם זאת, ב-2012 החליטה לעזוב אותה. בשנת 2013 הקימה את להקת הרוק ברברי. יחד הוציאה הלהקה שני אלבומי אולפן Monfiorenzo underground ו-Santa Barbara בשנים 2013 ו-2014 בהתאמה. החל מ-2018 פועלת מוניאס כסוליסטית. אלבום הבכורה שלה, Right Place & Right Time, פורסם ב-2022 תחת חברת התקליטים אקוואריוס רקורדס. הוא הועמד לפרס "אלבום השנה" בטקס פרסי הרוק אנד אוף הקרואטי.
ב-9 בדצמבר 2022 נחשף כי מוניאס עתידה להשתתף בקדם הקרואטי לאירוויזיון 2023 עם השיר "Putem snova". היא הגיעה למקום השמיני עם 52 נקודות.
הערות שוליים

↑  Grgić, Barbara (17 בינואר 2022). "Barbara Munjas novim singlom šalje snažnu poruku o odnosu tradicije i suvremenosti" (בקרואטית). Beli Zagreb Grad. נבדק ב-15 בינואר 2023. {{cite web}}:  (עזרה)
↑  "Ti si tu - Barbara Munjas - Diskografija" (בקרואטית). diskografija.com. נבדק ב-15 בינואר 2023. {{cite web}}:  (עזרה)
↑  "Dora 2007. - Opatija" (בקרואטית). eurosong.hr. נבדק ב-15 בינואר 2023. {{cite web}}:  (עזרה)
↑  "Dora 2007. - Druga polufinalna večer" (בקרואטית). Nacional. 3 במרץ 2007. נבדק ב-15 בינואר 2023. {{cite web}}:  (עזרה)
↑  Kolenić, Nina (22 בספטמבר 2022). "Barbara Munjas prvi puta s bendom svira u Zagrebu: "Ovo je logični nastavak priče"" (בקרואטית). glazba.hr. נבדק ב-15 בינואר 2023. {{cite web}}:  (עזרה)
↑  Carević, Ivana (15 במאי 2012). "Barbara: Uz dečke iz Gustafa sve se manje osjećam kao žena" (בקרואטית). Večernji list. נבדק ב-15 בינואר 2023. {{cite web}}:  (עזרה)
↑  Novosel, Željka (20 בינואר 2015). "Barbara Munjas: Glazba je naš ispušni ventil kroz kojeg predstavljamo sebe" (בקרואטית). ravnododna.com. נבדק ב-15 בינואר 2023. {{cite web}}:  (עזרה)
↑  "Barbari singlom "4" najavljuju album Santa Barbara" (בקרואטית). ravnododna.com. 28 בנובמבר 2014. נבדק ב-15 בינואר 2023. {{cite web}}:  (עזרה)
↑  Jagatić, Dubravko (23 במאי 2021). "Barbara Munjas: Underground postaje mainstream, ne može nas se zanemariti" (בקרואטית). Nacional. נבדק ב-15 בינואר 2023. {{cite web}}:  (עזרה)
↑  Burburan, Edita (21 במרץ 2022). "Barbara Munjas je izdala svoj prvi album" (בקרואטית). Novi list. נבדק ב-15 בינואר 2023. {{cite web}}:  (עזרה)
↑  Vid Barić (13 בינואר 2023). "Jaka konkurencija za nagrade na petoj dodjeli Rock&Offa, donosimo imena nominiranih glazbenika" (בקרואטית). tportal. נבדק ב-4 בפברואר 2023. {{cite web}}:  (עזרה)
↑  Granger, Anthony (9 בדצמבר 2022). "Croatia: Dora 2023 Participants Announced". eurovoix. נבדק ב-5 בינואר 2023. {{cite web}}:  (עזרה)
| --- | --- |
בקרת זהויות :  MusicBrainz: cc38c07a-08ca-46f4-b76d-e88546d53401  VIAF: 305715789   WorldCat (עם VIAF): 305715789
ג'ואנה סעיד

| --- | --- |

 לידה:  6 במאי 1992 (בת 32) כפר יאסיף, ישראל 
 מדינה:  ישראל 
 תקופת הפעילות:  מ-2021
 מקום לימודים:  האוניברסיטה העברית בירושלים 
 יצירות בולטות:  סינמה סבאיא
 פרסים והוקרה:  פרס אופיר לשחקנית המשנה הטובה ביותר (2022) 
 פרופיל ב-IMDb
 
ג'ואנה סעיד (באנגלית: Joanna Said; נולדה ב-6 במאי 1992) היא שחקנית קולנוע ישראלית ממוצא ערבי-נוצרי, זוכת פרס אופיר לשחקנית המשנה הטובה ביותר בטקס פרסי אופיר לשנת 2022 עבור משחקה בסרט סינמה סבאיא.
משתתפות הסרט סינמה סבאיא מתארחות אצל מיכל הרצוג 2022. סעיד מצד ימין
ביוגרפיה

סעיד גדלה בכפר יאסיף למשפחה ערבית-נוצרית, האחות הצעירה מבין ארבעה ילדים.
בשנת 2013 עברה לירושלים כדי ללמוד באוניברסיטה העברית. בתחילה למדה שפות ובהמשך עברה ללמוד תיאטרון חזותי, אך ב-2017 פרשה מהלימודים וחזרה לכפר יאסיף, אז החלה ללמוד עריכת וידאו בלימודי און ליין.
ב-2022 השתתפה בסרטה הראשון, סינמה סבאיא של הבמאית אורית פוקס רותם בכיכובה של דאנה איבגי. סעיד הגיעה לאודישן לתפקיד של אישה מבוגרת וקשת יום, אך בעקבות האודישן הבמאית פוקס-רותם והמלהקת עמנואל מאייר החליטו לאחד עבורה שתי דמויות שונות וככה נוצרה דמותה של סועאד בסרט, מוסלמית דתייה ואם לשישה ילדים החולמת להוציא רישיון נהיגה וחוששת מתגובת בעלה. הסרט זכה בחמישה פרסי אופיר והיה המועמד הישראלי לטקס פרסי האקדמיה ב-2022 אך לא נכלל ברשימה הסופית. סעיד זכתה בפרס אופיר לשחקנית המשנה הטובה ביותר.
הערות שוליים

↑  עמית קלינג, אלו לא הדמויות שתכננו להתאהב בהן, אבל החיים מלאים בהפתעות, באתר אלו לא הדמויות שתכננו להתאהב בהן, אבל החיים מלאים בהפתעות - טיים אאוט, ‏2022-09-01
↑  סמדר שילוני, "אישה שעוברת התעללות מינית או פיזית לא צריכה להתבייש. נמאס לי מהבושה", באתר ynet, 31 באוגוסט 2022
↑  שמוליק דובדבני, "סינמה סבאיא" - קולנוע מצוין ששם את הנשים במרכז, באתר ynet, 2 בספטמבר 2022
↑   נירית אנדרמן, "סינמה סבאיא" זכה בפרס אופיר; ששון גבאי וריטה שוקרון זכו בפרסי השחקנים הראשיים על הופעותיהם ב"קריוקי", באתר הארץ, 18 בספטמבר 2022
↑  אלעד שלו וליטן לשינר, ‏טקס אופיר 2022: סינמה סבאיא הוא הזוכה הגדול, באתר "סרט", 18 בספטמבר 2022
| פרס אופיר לשחקנית המשנה הטובה ביותר |
| --- | --- | --- |
| 1990–1999 | מילי אביטל (1991) • אביטל דיקר (1992) • דבורה קידר (1993) • אורלי זילברשץ (1994) • אסתי זקהיים (1995) • דנה רז (1996) • אורלי פרל (1997) • אסי לוי (1998) • דליה פרידלנד (1999) |  |
| 2000–2009 | דלית קהן (2000) • לילי קוסאשווילי (2001) • מאיה מרון (2002) • ענת וקסמן (2003) • רונית אלקבץ (2004) • רבקה מיכאלי (2005) • רותם אבוהב (2006) • ענת וקסמן (2006) • אוולין הגואל (2008) • לבנה פינקלשטיין (2009) |  |
| 2010–2019 | רוזינה קמבוס (2010) • ריימונד אמסלם (2011) • עירית שלג (2012) • לאורה ריבלין (2013) • דאנה איבגי (2014) • דבורה קידר (2015) • רובא בלאל-עספור (2016) • מונא חוא (2017) • שירה האס (2018) • הדס בן ארויה (2019) |  |
| 2020 ואילך | שירה האס (2020) • ריימונד אמסלם (2021) • ג'ואנה סעיד (2022) • תיקי דיין (2023) |  |
בעיית פשיטת רגל

בתורת המשחקים, בעיית פשיטת רגל היא סוג של משחק שיתופי, בו נדרש לחלק אובייקט או סכום כספי כלשהו בין קבוצת נושים, כאשר הדגש הוא על מצבים בהם סך החובות לנושים גדול מהסכום אותו מנסים לחלק. הבעיה היא לחלק את הרכוש בין הנושים בצורה הוגנת כלשהי.
דוגמאות למצבים מסוג זה הן חברה שפושטת רגל ויש לחלק את נכסיה בין הנושים, או חלוקת רכושו של אדם שנפטר בין כמה יורשים.
דוגמה

במשנה דנים במקרה של חלוקת עזבונו של אדם בין שלוש אלמנותיו, כאשר העיזבון אינו גדול דיו כדי לכסות את הסכום שהובטח בכתובה לכל אחת מהנשים. לאישה הראשונה מגיעים 100 דינר לפי הכתובה, לשנייה 200 ולשלישית 300. המשנה מחלקת את הבעיה לשלושה מקרים, בהם עזבונו של הבעל הוא 100, 200 או 300 ומציעה את הפתרון הבא:
| 0 | 1 | 2 | 3 | 4 |
| --- | --- | --- | --- | --- |
|  |  | הכתובה | הכתובה | הכתובה |
|  |  | 100 | 200 | 300 |
| גודל העיזבון | 100 |  \ 33{\frac {1}{3}} |  \ 33{\frac {1}{3}} |  \ 33{\frac {1}{3}} |
| גודל העיזבון | 200 |  \ 50 |  \ 75 |  \ 75 |
| גודל העיזבון | 300 |  \ 50 |  \ 100 |  \ 150 |
הגדרה פורמלית

בעיית פשיטת רגל נתונה על ידי:
קבוצת שחקנים  \ N={1,2,\dots ,n} (קבוצת הנושים)
לכל שחקן  i\in N מספר ממשי אי שלילי  d_{i}\in \mathbb {R} _{+} (החוב לנושה).
מספר ממשי אי שלילי  E\in \mathbb {R} _{+} (רכושו של פושט הרגל).
מסמנים את הבעיה כ  \ [E;d_{1},\dots ,d_{n}] או באופן מקוצר   \ [E;d]
מגדירים וקטור תשלומים להיות וקטור ב x\in \mathbb {R} _{+}^{n} אשר מקיים  \ x_{1}+x_{2}+\cdots +x_{n}=E. וקטור זה הוא הצעה כיצד לחלק את הרכוש בין הנושים. פרט למקרה בו  E=0 וקטור זה אינו יחיד.
משחק בצורה קואליציונית

ניתן להגדיר הצגה קואליציונית של בעיית פשיטת הרגל:
מגדירים משחק  \ (N;v) בו קבוצת השחקנים היא קבוצת הנושים והפונקציה הקואליציונית מוגדרת באופן הבא:  v(S)=max{\Big \{}E-\sum _{i\notin S}d_{i},0{\Big \}},\quad \forall S\subseteq N.

כלומר כשקואליציה  \ S רוצה לקבוע מה תוכל להבטיח לעצמה היא מחשבת את המקרה הגרוע ביותר, שבו כל השחקנים שאינם ב  \ S מקבלים את חובם במלואו, אם הרכוש  \ E מאפשר זאת.
פתרונות לבעיה

פתרון נקודתי לבעיית פשיטת רגל הוא פונקציה  \ \phi  אשר מתאימה וקטור תשלומים יעיל (כלומר  \ x_{1}+x_{2}+\cdots +x_{n}=E) לכל בעיית פשיטת רגל.
מציאת הפתרון עצמו תלויה בעקרונות אותם מחשיבים להיות "הוגנים". פתרונות אפשריים הם:
פתרונות לבעיה > חלוקה פרופורציונלית לחוב

כל נושה מקבל את אותו אחוז מתביעתו. זוהי הגישה הנהוגה במשפט המודרני. בדוגמה לעיל כאשר גודל העיזבון הוא 100 החלוקה תהיה  \ 16{\frac {2}{3}} לאישה הראשונה,  \ 33{\frac {1}{3}} לשנייה ו-50 לשלישית.
פתרונות לבעיה > חלוקת הרכוש שווה בשווה

חלוקה של הרכוש שווה בשווה אך לא יותר מאשר מגיע לכל נושה. בדוגמה לעיל אם גודל העיזבון הוא 400 החלוקה תהיה 100 לאישה הראשונה, 150 לשנייה ו-150 לשלישית.
פתרונות לבעיה > עקרון שניים אוחזין בטלית

עקרון שניים אוחזין בטלית הוא כלל  הלקוח מהמשנה הראשונה במסכת בבא מציעא, וקובע חלוקה שווה של הסכום השנוי במחלוקת. הוא מוגדר  לחלוקה בין שני נושים.
אם החובות לשני נושים הם  \ d_{1} ו- \ d_{2} בהתאמה וללא הגבלת הכלליות  \ d_{1}\geq d_{2}, אז פונקציית החלוקה של הרכוש  \ f מוגדרת כך:
פתרון  \ \phi  לבעיית פשיטת רגל עבור  \ n נושים נקרא עקבי עם כלל "שניים אוחזין בטלית" אם לכל בעיית פשיטת רגל וקטור התשלומים  \ (x_{1},...,x_{n}) מקיים כי לכל שני שחקנים  \ i\neq j   הווקטור  \ (x_{i},x_{j}) הוא פתרון על פי שניים אוחזין בטלית לבעיה  \ (x_{i}+x_{j},d_{i},d_{j}).
ישראל אומן ומיכאל משלר הראו כי פתרון כזה תמיד קיים, יחיד והוא מתלכד עם הגרעינון עבור המשחק הקואליציוני שהוצג קודם. הפתרון מתאים להצעתו של רבי נתן לחלוקה בסוגיה של מי שהיה נשוי שלוש נשים.
פתרונות לבעיה > עקרון שניים אוחזין בטלית > מימוש פיזיקלי עבור n שחקנים

ניתן לחשב את הפתרון  \ \phi  המקיים עקביות עם כלל "שניים אוחזין בטלית"  בדרך פיזיקלית המבוססת על חוק הכלים השלובים.
בתרשים הבא הדרישות של הנושים מתוארות על ידי מכלים בעלי שטח בסיס של יחידה. כאשר דרישה של  \ d_{i} מתוארת על ידי שני מכלים בגובה  \ d_{i}/2, האחד מונח על הקרקע והשני תלוי על התקרה. שני מכלים אלה מחוברים בצינור חסר נפח ושני המכלים מונחים על הקרקע ואף הם מחוברים בצינורות חסרי נפח. נסדר את המכלים מהקטן לגדול:
כדי לחשב את   \ f(E,d_{1},...,d_{n}) נזרים לתוך מערכת הצינורות מים בנפח E (בגודל רכושו של פושט הרגל) ולפי חוק הכלים השלובים גובה המים בכל המכלים ישתווה.
נסמן ב- \ x_{i} את כמות הנוזל  \ i (על שני חלקיו) והוא יסמן את התשלום לנושה  \ i (שהוא לכל היותר  \ d_{i}).

נקבל ש  \ x_{1}+...+x_{n}=E ולכן הווקטור  \ (x_{1},...,x_{n}) יגדיר לנו פתרון לבעיית פשיטת הרגל.
ראו גם

משחק שיתופי
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
הערות שוליים

↑  המאמר של אומן ומשלר
התמונה לקוחה מתוך הספר 'תורת המשחקים', שמואל זמיר, מיכאל משלר, אילון סולן. הוצאת ספרים ע"ש י"ל מאגנס האוניברסיטה העברית בירושלים בע"מ, ירושלים 2008.
ברברה מארי

| --- | --- |

ברברה מארי
 לידה:  27 בספטמבר 1929 לונדון, הממלכה המאוחדת 
 פטירה:  20 במאי 2014 (בגיל 84) אליקנטה, ספרד 
 מדינה:  הממלכה המאוחדת 
 תקופת הפעילות:  1948–1999 (כ־51 שנים) 
 פרופיל ב-IMDb
 
ברברה אן מארי (באנגלית: Barbara Ann Murray;‏ 27 בספטמבר 1929 - 20 במאי 2014) הייתה שחקנית אנגלייה.
ביוגרפיה

מארי נולדה ב-1929 בלונדון. בשנות הארבעים והחמישים של המאה העשרים הייתה שחקנית בתפקידים ראשיים בסרטים בריטיים רבים כמו "דרכון לפימליקו" (1949) ו-"Meet Mr. Lucifer" מ-1953. היא המשיכה להופיע בסרטי קולנוע בשנות השישים בין השאר בסרטו של טוני הנקוק "The Punch and Judy Man", ובנוסף החלה להופיע בטלוויזיה. תפקידה הידוע ביותר הוא כליידי פמלה ויילדר בסדרת הדרמה "The Plane Makers" ובסדרת ההמשך "The Power Game".
תפקידים נוספים בטלוויזיה היו בסדרות "The Escape of R.D.7," ב-"Danger Man", בסדרה "המלאך" ב-"Department S, Strange Report" ובסדרת הדרמה "משפחת פאליסר" עיבוד טלוויזיוני לרומנים הפוליטיים של אנתוני טרולופ. ב"משפחת פאליסר" שיחקה מארי בתפקיד מאדאם מקס גסלר, אלמנה אוסטרית עשירה. עוד השתתפה בסדרה "The Mackinnons", בתת-סדרה "Black Orchid" מתוך סדרת המדע בדיוני "דוקטור הו", בסיטקום "אלברט וויקטוריה" ובסדרה "The Bretts".
ביוגרפיה > חיים אישיים

למארי נולדו שלוש בנות מנישואיה לשחקן ג'ון ג'סטין. בני הזוג התגרשו ב-1964 אחרי 12 שנות נישואים. בעלה השני היה ביל הולמס, מורה לאנגלית ושחקן לשעבר שהופיע בשם הבמה פיטר הולמס. גם נישואים אלה הסתיימו בגירושים.
פילמוגרפיה

אנה קארנינה (1948) Anna Karenina
דרכון לפימליקו (1949) Passport to Pimlico
(1949) Badger's Green
(1949) Boys in Brown
(1949) A Boy, a Girl and a Bike
(1951) Mystery Junction
(1951) Another Man's Poison
(1952) The Frightened Man
(1953) Street Corner
(1953) Meet Mr. Lucifer
(1954) The Teckman Mystery
(1957) Doctor at Large
(1957) Campbell's Kingdom
(1958) A Cry from the Streets
(1959) Operation Bullshine
(1963)  The Punch and Judy Man
(1963) רופא במצוקה Doctor in Distress
(1968) A Dandy in Aspic
(1970) Some Will, Some Won't
(1971) Up Pompeii
(1972) Tales From the Crypt
(1980) The Curse of King Tut's Tomb
(1999) The Harpist
הערות שוליים

↑  Eric Shorter. "Obituary: John Justin". The Guardian. נבדק ב-2014-05-30.
↑  "Obituary: Barbara Murray". The Stage. נבדק ב-2014-05-30.
| --- | --- |
בקרת זהויות :  BNE: XX5143405  BnF: cb14067192d (data)  ISNI: 0000 0001 1444 4129  LCCN: no00025565  VIAF: 54352410   WorldCat (עם VIAF): 54352410
ג'ורדן ספית'

| --- | --- |

 לידה:  27 ביולי 1993 (בן 31) דאלאס, ארצות הברית 
 מידע כללי
 מדינה:  ארצות הברית 
 השכלה:  אוניברסיטת טקסס באוסטין 
 משקל:  84 ק"ג 
 גובה:  1.85 מטרים
 www.jordanspiethgolf.com
 ספורט
 ענף ספורט:  גולף 
 תקופת הפעילות:  מ-2012 
 
ג'ורדן אלכסנדר ספית' (באנגלית: Jordan Alexander Spieth; נולד ביולי 1993) הוא שחקן גולף מקצועני אמריקאי. ספית' הצליח כבר בגיל 21 לזכות בטורניר ראשי והיה בכך לצעיר ביותר לזכות בתואר כזה אחרי טייגר וודס שזכה בטורניר בהיותו צעיר ממנו ב-155 ימים. באותה שנה כבר דורג במקום השני בעולם.
בשנת 2015 זכה ספית' בשני טורנירים ראשיים: טורניר המאסטרס שם זכה כמקובל ללבוש את המקטורן הירוק המוענק לזוכים (אנ') תוך שהוא משווה את שיאו של טייגר וודס בתוצאה של 18 מתחת לרף (Under Par), ובאליפות ארצות הברית.
ג'ורדן נגד בירד: אחד על אחד

| --- | --- |
עטיפת המשחק
עטיפת המשחק
 כללי
 תאריך הוצאה:  1988 
 סוגה:  משחקי ספורט (כדורסל)
 פיתוח:  Electronic Arts
 הוצאה לאור:  Electronic Arts
 ארץ מקור:  ארצות הברית 
 הפצה:  Electronic Arts
 דרישות תוכנה
 מצבי משחק:  שחקן יחיד, שני משתתפים
 פלטפורמות:  מחשב, סגה מגה דרייב,Nintendo Entertainment System,גיים בוי
 המשחק הקודם:  One on One
 
ג'ורדן נגד בירד: אחד על אחד (באנגלית: Jordan vs Bird: One on One) הוא משחק וידאו נפוץ בזמנו שבו השחקן משתתף בהדמיית משחק כדורסל ויכול לבחור לשחק כבן דמותו של מייקל ג'ורדן או של לארי בירד, שהיו מגדולי שחקני ה-NBA בכל הזמנים. המשחק נקרא גם "אחד על אחד: מייקל ג'ורדן ולארי בירד" (One on One: Michael Jordan and Larry Bird).
המשחק יצא עבור מחשבי קומודור 64 ו-128 של חברת קומודור, ועבור מחשבי IBM PC מתוצרת חברת IBM בשנת 1988, עבור קונסולת המשחקים סגה מגה דרייב ב-1992, ועבור קונסולות המשחקים מתוצרת נינטנדו: Nintendo Entertainment System בשם "Jordan vs. Bird: Super One on One" ב-1989 וגיים בוי ב-1992. המשחק פותח לראשונה על ידי חברת משחקי המחשב והווידאו Electronic Arts. המפתחת של גרסת הגיים בוי היא חברת Imagineering.
משחק זה הוא משחק המשך ל"אחד על אחד" שבו התמודדו הדמויות של בירד ודוקטור ג'יי.
בתי הספר הפולניים-העבריים

בתי הספר הפולניים-העבריים (הדו-לשוניים; בלועזית: האוּטרַאקוִויסטיים (Utraquist)) היו בתי ספר יהודיים-ציוניים שפעלו ברחבי פולין בתקופה שבין שתי מלחמות העולם. דו-לשוניותם של בתי ספר אלה התבטאה בכך ששפת הוראת המקצועות ה"כלליים" הייתה פולנית, בעוד שהוראת המקצועות ה"יהודיים" הייתה עברית.
הרקע להקמת בתי הספר

תהליכי החילון וההתערות בחיי החברה הכללית של מעמד הביניים היהודי מחד, והתחזקות הלאומנות והאנטישמיות הפולנית מאידך, עוררו צורך בחינוך יהודי חילוני אך בעל זיקה למורשת היהודית, שאינו מונע אפשרות לניעות חברתית, באמצעות קבלת תעודת בגרות מוכרת מטעם המדינה.
זרם החינוך העברי-פולני נוסד על ידי ד"ר מרדכי זאב ברוידא, שהקים את בית הספר העברי-פולני הראשון כבר בשנת 1911 בלודז'. לאחר כיבוש רוב אזורי פולין הקונגרסאית על ידי גרמניה ואוסטרו-הונגריה ב-1915, ובעיקר לאחר הקמת פולין העצמאית בשנת 1918, הוקמו מוסדות נוספים ברחבי המדינה: בעיקר בפולין הקונגרסאית, וכן בגליציה.
בשנת 1921 הוקמה "אגודת החברות" על ידי ועדי המוסדות הדו-לשוניים. האגודה פעלה בראשות ברוידא עד לשנת 1939. לפי רוזנהק, בשנת הלימודים 1933–1934 למדו בבתי הספר שבחסות האגודה 4,785 תלמידים, ב-18 בתי ספר עממיים, 21 בתי ספר תיכוניים ושני בתי ספר מקצועיים, עם 230 מורים. רוזנהק מעריך כי ערב מלחמת העולם השנייה למדו כ-7,000 תלמידים במוסדות הדו-לשוניים הציוניים.